เด็กสมบูรณ์ กำไรดีแค่ไหน?
ถ้าถามว่าสินค้าไหนที่คนไทยเกือบทุกคนเคยกิน หนึ่งในนั้นคงต้องเป็น ซีอิ๊ว ตราเด็กสมบูรณ์ แล้วเจ้าของสินค้านี้คือใคร และมีรายได้กำไรมากขนาดไหน? เจ้าของแบรนด์เด็กสมบูรณ์ คือ บริษัท หยั่น หว่อ หยุ่น ก่อตั้งขึ้นเมื่อปี พ.ศ. 2490
20 มิ.ย. 2560

ถ้าถามว่าสินค้าไหนที่คนไทยเกือบทุกคนเคยกิน หนึ่งในนั้นคงต้องเป็น ซีอิ๊ว ตราเด็กสมบูรณ์
แล้วเจ้าของสินค้านี้คือใคร และมีรายได้กำไรมากขนาดไหน?
เจ้าของแบรนด์เด็กสมบูรณ์ คือ บริษัท หยั่น หว่อ หยุ่น ก่อตั้งขึ้นเมื่อปี พ.ศ. 2490
จุดเริ่มมาจากอุตสาหกรรมภายในครอบครัว โดยใช้เทคนิคการผลิตซีอิ๊วที่สืบทอดมาจากบรรพบุรุษโดยนายถ่ง แซ่ตั้ง มีโรงงานแห่งแรกบนถนนสีลม
ต่อมา ปี พ.ศ. 2496 คุณ วิเชียร ตั้งสมบัติวิสิทธิ์ ได้รับช่วงต่อจากบิดา ทำให้ซีอิ๊ว และเต้าเจี้ยว ตราเด็กสมบูรณ์ ได้รับความนิยมไปทั่วประเทศ และได้ขยายโรงงานไปที่สมุทรสาคร
กระบวนการผลิตซีอิ๊วเริ่มจากการนำถั่วเหลืองไปนึ่ง หลังจากนั้นจะนำไปผสมกับข้าวสาลี และจะนำไปบ่ม ก่อนที่จะเติมน้ำเกลือลงไป และหมักในถังอีกเป็นเวลา 6 เดือน
ตอนนี้บริษัทมีซอสชนิดอื่นๆอีก เช่น ซีอิ๊วดำ ซอสหอยนางรม ซอสพริก น้ำจิ้มไก่ น้ำจิ้มสุกี้ น้ำจิ้มซีฟู้ด น้ำปลา น้ำส้มสายชู พริกไทย หรือแม้แต่น้ำจิ้มแจ่ว ก็ยังมี
แล้วเด็กสมบูรณ์ มีกำไรดีแค่ไหน?
หยั่นหว่อหยุ่น มี 2 บริษัทคือ
1) บริษัท หยั่น หว่อ หยุ่น ปี 2558 มีรายได้ 2,129 ล้านบาท และมีกำไรสุทธิ 135 ล้านบาท
2) บริษัท หยั่น หว่อ หยุ่น คอร์ปอเรชั่น กรุ๊ป ปี 2558 มีรายได้ 2,927 ล้านบาท และมีกำไรสุทธิ 281 ล้านบาท
ที่น่าสนใจคือ ถ้ารวมยอดขายของ 2 บริษัท จะมีรายได้มากถึง 5,000 ล้านบาท!
นี่เป็นอีกครั้งที่เราไม่นึกว่าสินค้าพื้นๆที่อยู่ในชีวิตประจำวันเรา จะมียอดขายมากถึงขนาดนี้
แล้วผู้อ่านคิดว่ามีสินค้าอะไรที่เป็นลักษณะแบบนี้อีก? มาร่วมกันแชร์ข้อมูลได้ครับ
ที่มา: กรมพัฒนาธุรกิจการค้า